Be the first to know any news. You will get latest stories and video updates through the day. You can turn them off anytime.
© 2022 The Argus. All right reserved.
© 2022 The Argus. All right reserved.
© 2022 The Argus. All right reserved.
© 2022 The Argus. All right reserved.
Logged out successfully!
ନୂଆଦିଲ୍ଲୀଃ ଉତ୍ତର ପୂର୍ବ ଦିଲ୍ଲୀ ଏବେ ହିଂସାକାଣ୍ଡର ପେଣ୍ଡସ୍ଥଳୀ ପାଲଟିଛି । ଗୋଟିଏ ପଟେ ବିଶ୍ୱର ଶକ୍ତିଶାଳୀ ଦେଶର ରାଷ୍ଟ୍ରପତି ଭାରତ ଭ୍ରମଣରେ ଆସିଥିବା ବେଳେ ଦେଶର ରାଜଧାନୀ ଅଶାନ୍ତ ସହରରେ ପରିଣତ ହୋଇଥିଲା । ଏବେବି ହିଂସା ଲାଗି ରହିଛି । ଆଉ ଏହି ସିଏଏ ବିରୋଧୀ ହିଂସା ହିନ୍ଦୁ ବିରୋଧୀ ଧ୍ୱଂସଲୀଳାରେ ପରିଣତ ହେଉଥିବା ଦେଖିବାକୁ ମିଳିଛି । ଏବେ ସୁଦ୍ଧା ମିଳିଥିବା ଖବର ଅନୁସାରେ ଆପ୍ ନେତା ତାହିର ହୁସେନ୍ ମୁଖ୍ୟ ଖଳନାୟକ ଥିବା ଜଣାପଡ଼ିଥିବା ବେଳେ ତାଙ୍କ ଘରୁ ପଥର, ପଟ୍ରୋଲ ବମ୍ ଭଳି ଅନେକ ଅସ୍ତ୍ରଶସ୍ତ୍ର ମିଳିବା ପରେ ତାଙ୍କ ନାଁରେ ମାମଲା ମଧ୍ୟ ରୁଜୁ ହୋଇଛି ।
ସେପଟେ ଦିଲ୍ଲୀ ମୁଖ୍ୟମନ୍ତ୍ରୀ ତଥା ଆପ୍ ମୁଖ୍ୟ ଅରବିନ୍ଦ କେଜ୍ରିୱାଲ କହିଥିଲେ ହିଂସାରେ କୌଣସି ଆପ୍ ନେତାଙ୍କ ସମ୍ପୃକ୍ତି ଥିଲେ ସେମାନଙ୍କୁ ଡବଲ ଦଣ୍ଡ ଦିଆଯିବ । ଯଦିଓ ତାହିରଙ୍କୁ ପାର୍ଟିରୁ ବହିଷ୍କୃତ କରାଯାଇଛି କିନ୍ତୁ ଏଯାଏ ତାଙ୍କ ବିରୁଦ୍ଧରେ କୌଣସି ଆଖିଦୃଶିଆ କାର୍ଯ୍ୟାନୁଷ୍ଠାନ ନେଇନାହାନ୍ତି ଦିଲ୍ଲୀ ସରକାର ।
ତେବେ ସିଏଏକୁ ବିରୋଧ କରି ଯେଉଁ ହିଂସା ସୃଷ୍ଟି କରାଯାଇଛି ତାହା କେବେଠୁ ପ୍ରସ୍ତୁତ କରାଯାଇଛି ବୋଲି ଏବେ ପ୍ରତ୍ୟେକ୍ଷଦର୍ଶୀ କହୁଥିବା ବେଳେ ବହୁ ନେଟୱର୍କର ପର୍ଦ୍ଦାଫାସ୍ ହୋଇଛି ।
ଜଣେ ମହିଳା ପ୍ରତ୍ୟକ୍ଷଦର୍ଶୀ ନିଜ ନାଁ ଗୋପନ ରଖି ହିଂସା ସମ୍ପର୍କରେ ଦେଇଥିବା ତଥ୍ୟ ଏବେ ଆଲୋଡନ ସୃଷ୍ଟି କରିଛି । ସତ୍ୟ କହୁଥିବା ବେଳେ ସେ ଯେତିକି ଭୟରେ ଥିଲେ ତାଠୁ ଅଧିକ ଲୋମହର୍ଷଣକାରୀ ଥିଲା ସେ କାହାଣୀ ।
ପ୍ରତ୍ୟକ୍ଷଦର୍ଶୀ ମହିଳା ମୂଳ ରୂପରେ ବିହାର ବାସିନ୍ଦା କିନ୍ତୁ ସେ ମୁସଲିମ ବହୁଳ ଅଞ୍ଚଳ ସୋନିଆ ବିହାରରେ ଘର ଭଡ଼ା ନେଇ ରହୁଛନ୍ତି । 7 ବର୍ଷ ପୂର୍ବରୁ ନିଜ ସ୍ୱାମୀଙ୍କୁ ହରାଇଥିବା ମହିଳା ଜଣଙ୍କ ନିଜ ପିଲାମାନଙ୍କ ଭରଣ ପୋଷଣ ପାଇଁ ପର ଘରେ କାମ କରୁଛନ୍ତି । ହିଂସା ପରେ ସେ ଏତେ ଡରିଯାଇଛନ୍ତି ଯେ, ତିନି ଦିନ ହେଲା ସେ କାମ କରିବାକୁ ଯାଇନାହାନ୍ତି । ଏପରିକି ସେ ଏବେ ଚିନ୍ତା କରୁଛନ୍ତି ଏବେ ଦିଲ୍ଲୀରେ ରହିବେ କି ନାହିଁ । ମହିଳା ଜଣଙ୍କ ସାମ୍ବାଦିକଙ୍କୁ ଗୋଟିଏ କଥା ବାରମ୍ବାର କହିଥିଲେ ଯେ, ତାଙ୍କ ନାଁ ଉଲ୍ଲେଖ ନକରିବାକୁ ନଚେତ ସେମାନେ ତାଙ୍କୁ ମାରିଦେବେ ।
